Yli puolet Taloustutkimukseen kyselyyn vastanneista pitää Postin työriidan tukilakkotoimia kohtuuttomina.

Tätä mieltä on 58 prosenttia vastanneista. Tästä joukosta 36 prosenttia vastaajista oli täysin samaa mieltä ja 22 prosenttia jokseenkin samaa mieltä tukilakkojen kohtuuttomuudesta.

12 prosenttia vastanneista oli päinvastaista mieltä.

Kyselyyn vastanneista 78 prosenttia oli lisäksi sitä mieltä, että sovinto työriidassa pitäisi saada aikaan neuvottelemalla eikä uusilla tukilakoilla painostamalla. Vain kaksi prosenttia vastanneista hyväksyisi uudet tukilakot.

Vajaa puolet eli 45 prosenttia vastanneista pitää Posti- ja logistiikka-alan Unionin PAUn työnseisauksia kohtuuttomina. 39 prosenttia vastanneista ymmärtää PAUn työnseisauksia.

Tutkimuksen toteutti Taloustutkimus työnantajia edustavan Paltan toimeksiannosta 25.–27.11.2015.

Tutkimuksen tarkoituksena oli selvittää, miten suomalaiset suhtautuvat Posti- ja logistiikka-alan unionin PAUn lakkoihin ja tukilakkoihin. Tutkimukseen vastasi määräaikaan mennessä yhteensä 1 009 vastaajaa.